MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA                      

HOTĂRÂREA  NR. 421
Consiliul Local al Municipiului Craiova, întrunit în şedinţa ordinară din data de 30.09.2009;

Având în vedere raportul nr. 114240/2009 întocmit de Direcţia Patrimoniu prin care se propune închirierea, către Direcţia de Investigare a Infracţiunilor de Criminalitate Organizată şi Terorism din cadrul Ministerului Public – Serviciul Teritorial Craiova, a spaţiului  care aparţine domeniului public al municipiului Craiova, situat în str. Dimitrie Gerota, nr.22, la etajul 3 al Căminului de băieţi aflat în administrarea Colegiului Naţional Economic “Gheorghe Chiţu” şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
În conformitate cu prevederile Legii nr.213/1998, privind proprietatea publică şi regimul juridic al acesteia, modificată şi completată, Hotărârii Guvernului nr. 965/2002 privind atestarea domeniului public al municipiului Craiova, modificată şi completată de Hotărârea Guvernului nr. 141/2008 şi Legii Învăţământului nr. 84/1995, republicată;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă închirierea, pe o perioadă de 3 ani, către Direcţia de Investigare a Infracţiunilor de Criminalitate Organizată şi Terorism din cadrul Ministerului Public – Serviciul Teritorial Craiova, a spaţiului  care aparţine domeniului public al municipiului Craiova, situat  în imobilul din str. Dimitrie Gerota, nr.22, în suprafaţă utilă de 484,78 mp. compus din 9 camere, o cameră duşuri, o cameră grup sanitar, o cameră spălător şi dependinţe, identificate sub nr. 303-318 şi 320-323, conform anexei nr.1 care face parte integrantă din prezenta hotărâre, cu condiţia obţinerii avizului conform al Ministerului Educaţiei, Cercetării şi Inovării privind schimbarea destinaţiei spaţiului din cămin băieţi, în spaţiu pentru desfăşurarea activităţii Serviciului Teritorial Craiova.
Art.2. Se aprobă însuşirea raportului de evaluare  având ca obiect stabilirea chiriei lunare pentru spaţiul identificat la art. 1, conform anexei nr. 2 care face parte integrantă din prezenta hotărâre.
Art.3. Colegiului Naţional Economic “Gheorghe Chiţu” , îi revine cota parte de 50% din chiria încasată pentru închirierea spaţiului prevăzut la art.1, iar cota parte de 50% revine Consiliului Local al Municipiului Craiova.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară, Colegiul Naţional Economic “Gheorghe Chiţu”  şi Direcţia de Investigare a Infracţiunilor de Criminalitate Organizată şi Terorism din cadrul Ministerului Public – Serviciul Teritorial Craiova  vor aduce la îndeplinire prevederile prezentei hotărâri.

